الآیۃ الکبری فی شرح قصۃ الاسراء

الآیۃ الکبریٰ فی شرح قصۃ الإسراء ایک کتاب ہے جو حافظ جلال الدین سیوطی (849ھ–911ھ) کی تصنیف ہے۔ یہ کتاب نبی اکرمؐ کے واقعۂ اسراء و معراج کی تفصیل پر مشتمل ہے۔
 کتاب کا تعارف 
حافظ جلال الدین سیوطی کتاب کی تمہید میں لکھتے ہیں:
"اللہ تعالیٰ کا شکر ہے اُس کی بے شمار نعمتوں پر اور درود و سلام ہو ہمارے سردار محمدؐ پر، جنہیں مسجد حرام سے مسجد اقصیٰ تک لے جایا گیا۔ یہ ایک رسالہ ہے جس میں نے واقعۂ اسراء کی شرح کو جمع کیا ہے، اس کی تحقیق میں خوب محنت کی ہے اور اسے چار ابواب پر مرتب کیا ہے:
 . پہلا باب: ان احادیث کے بیان میں ہے جو اس واقعے کے بارے میں آئی ہیں، تاکہ الفاظ میں اختلاف معلوم ہو۔
 . دوسرا باب: اس واقعے کی حقیقت میں ہے کہ آیا یہ بیداری میں ہوا یا خواب میں؟ اور کیا یہ ایک مرتبہ واقع ہوا یا دو مرتبہ یا اس سے زیادہ؟ نیز یہ کہ اسراء اور معراج دونوں ایک ہی چیز ہیں یا مختلف؟
 . تیسرا باب: اس واقعے کے زمانی و مکانی تاریخ پر مشتمل ہے۔
 . چوتھا باب: اس واقعے کی نکتہ سنجیوں پر مشتمل ہے۔
اور میں نے اس کا نام رکھا ہے: "الآیۃ الکبریٰ فی شرح قصۃ الإسراء" اور اللہ تعالیٰ سے اس کی قبولیت، اس پر اجر اور اپنے قرب کا طالب ہوں، اپنے فضل و احسان سے۔"الإسراء والمعراج للسيوطي المكتبة الشاملة صفحة 2 
 کتاب کی تقسیم 
مصنف نے کتاب کو چار ابواب میں تقسیم کیا ہے:
 . احادیث کا بیان: ان احادیث کی تفصیل جن میں اسراء و معراج کا ذکر ہے، تاکہ روایات میں وارد الفاظ کا اختلاف واضح ہو۔
 . واقعے کی حقیقت: یہ بحث کہ یہ واقعہ بیداری میں پیش آیا یا خواب میں اور یہ ایک مرتبہ پیش آیا یا متعدد بار؟ نیز اسراء اور معراج ایک ہی واقعہ ہیں یا دو مختلف؟
 . زمان و مکان: اس واقعے کی زمانی اور مکانی تعیین۔
 . نکتہ آفرینیاں: واقعۂ اسراء و معراج کی دقیق نکتوں اور باریکیوں کا بیان۔مشكاة الإسلامية:الآية الكبرى في شرح قصة الإسراء-جلال الدين السيوطي  

 حوالہ جات 

زمرہ:پندرہویں صدی کی عربی کتب
زمرہ:نویں صدی ہجری کی کتب
زمرہ:تصانیف جلال الدین سیوطی